Source: https://www.slov-lex.sk/pravne-predpisy/SK/ZZ/1991/137/
Timestamp: 2019-10-17 05:25:32+00:00
Document Index: 1332367

Matched Legal Cases: ['§ 4', '§ 1', '§ 19', '§ 10', '§ 14', '§ 10', '§ 14', '§ 14', '§ 19', '§ 14', '§ 15', '§ 4', '§ 15', '§ 19', '§ 10', '§ 22', '§ 23', '§ 23', '§ 19']

137/1991 Zb. - Zákon, ktorým sa mení a dopĺňa záko... - SLOV-LEX
137/1991 Zb.
Časová verzia predpisu účinná od 15.04.1991
ktorým sa mení a dopĺňa zákon č. 403/1990 Zb. o zmiernení následkov niektorých majetkových krívd v znení zákona č. 458/1990 Zb.
Zákon č. 403/1990 Zb. o zmiernení následkov niektorých majetkových krívd v znení zákona č. 458/1990 Zb. sa mení a dopĺňa takto:
V § 4 sa v prvej vete za slovami „s výnimkou cudzích štátov“ vypúšťajú slová „organizácie zabezpečujúce podmienky pre činnosť diplomatických a konzulárnych misií,“; slová v zátvorke sa nahrádzajú slovami „(ďalej len „povinná osoba“)“, pričom sa v ďalších ustanoveniach zákona, kde sa používa slovo „organizácia“ rozumie „povinná osoba“, pokiaľ z povahy veci nevyplýva niečo iné.
Doterajší text paragrafu sa označuje ako odsek 1 a dopĺňa sa novým odsekom 2, ktorý znie:
„(2) Povinnými osobami sú aj fyzické osoby, ktoré nadobudli vec od štátu, ktorý získal oprávnenie s ňou nakladať za okolností uvedených v § 1 zákona, a to v prípadoch, keď tieto osoby nadobudli vec buď v rozpore s vtedy platnými predpismi, alebo na základe protiprávneho zvýhodnenia osoby nadobúdateľa, ďalej aj osoby blízke týmto osobám, pokiaľ na ne tieto osoby vec previedli.“.
Osoby, ktoré uplatnia nárok v lehote uvedenej v § 19 a ktorých nároky nebudú uspokojené, môžu voči osobám, ktorým sa vec vydala, uplatniť svoje nároky na súde v lehote jedného roka odo dňa účinnosti tohto zákona.“.
V § 10 ods. 3 a 4 znejú:
Pozemok, na ktorom je umiestnená stavba, ktorá bola zriadená až po prevzatí pozemku štátom, sa nevydáva; oprávnenej osobe prislúcha peňažná náhrada (§ 14).“.
V § 10 sa dopĺňajú nové odseky 5 a 6, ktoré znejú:
Pozemok, ku ktorému bolo zriadené právo osobného užívania, sa nevydáva; oprávnenej osobe prislúcha peňažná náhrada (§ 14).“.
Užívateľ bytu alebo nebytových priestorov, ktorý v súlade so stavebnými predpismi vykonal na vlastné náklady úpravy, ktorými sa byt alebo nebytové priestory zhodnotili, má nárok na náhradu zhodnotenia, určenú podľa platných cenových predpisov, od oprávnenej osoby, ak mu skončí právo ich užívania z dôvodu výpovede zo strany vlastníka nehnuteľnosti. Povinná osoba nahradí oprávnenej osobe náklady za znehodnotenie nehnuteľnosti nad bežné opotrebenie.“.
V § 14 ods. 1 sa slová „s použitím vyhlášky Ministerstva financií č. 73/1964 Zb. o cenách stavieb v osobnom vlastníctve a o náhradách pri vyvlastnení nehnuteľnosti“ nahrádzajú slovami „postupom uvedeným v § 19a“.
V § 14 ods. 3 sa slová „podľa vyhlášky uvedenej v odseku 1“ nahrádzajú slovami „podľa odseku 1“.
V § 15 ods. 1 sa za prvú vetu vkladajú nové vety, ktoré znejú: „Toto neplatí, ak fyzická osoba nadobudla vec od štátu spôsobom uvedeným v § 4 ods. 2 zákona. V takom prípade sa nehnuteľnosť vydá oprávnenej osobe, pričom povinnej osobe vznikne právo na vrátenie kúpnej ceny, ktorú zaplatila pri kúpe veci, a úhradu za zriadenie práva osobného užívania pozemku. Tento nárok sa musí uplatniť na príslušnom orgáne štátnej správy republiky.“.
Doterajšia druhá a tretia veta § 15 sa označujú ako odsek 2.
Doterajší odsek 2 paragrafu 15 sa označuje ako odsek 3 a za slovami „vlastnícke právo cudzích štátov“ sa v ňom vypúšťajú slová „česko-slovenského štátu, pokiaľ právo hospodárenia vykonáva organizácia zabezpečujúca podmienky pre činnosť diplomatických a konzulárnych misií“.
V § 19 ods. 2 sa na konci dopĺňajú slová „alebo v lehote uvedenej v § 10 ods. 3“.
Spôsob ocenenia s použitím vyhlášky určí v jednotlivých prípadoch príslušné ministerstvo pre správu národného majetku a jeho privatizáciu.“.
V § 22 ods. 1 sa na konci dopĺňajú slová „s výnimkou dohôd o odovzdaní a prevzatí bytu uzavretých na podklade dohôd o výmene bytu“.
Za doterajší § 23 sa vkladá nový § 23a, ktorý znie:
Ak oprávnenej osoby niet alebo ak žiadna z oprávnených osôb neuplatnila nárok na vydanie veci v lehote ustanovenej v § 19, stáva sa oprávnenou osobou štát, ktorý uplatní toto svoje právo najneskôr do osemnástich mesiacov odo dňa účinnosti tohto zákona. Postup pri uplatnení nároku štátu ustanovia osobitným predpisom príslušné orgány republík.“.
Tento zákon nadobúda účinnosť 15. aprílom 1991.
Číslo: 137/1991 Zb.
Názov: Zákon, ktorým sa mení a dopĺňa zákon č. 403/1990 Zb. o zmiernení následkov niektorých majetkových krívd v znení zákona č. 458/1990 Zb.
2. 15.04.1991 -